News Update: แมคโดนัลญี่ปุ่นเจอปัญหา ‘ชิพ’ ขาดแคลน มันฝรั่งไม่พอทำเฟรนช์ฟรายส์ เตรียมขายแค่ไซส์ S จากปัญหาน้ำท่วม-วิกฤตห่วงโซ่อุปทานโลก - FINNOMENA
แมคโดนัลกำลังเผชิญปัญหา ‘ชิพ’ ขาดแคลนในญี่ปุ่น จากวิกฤตห่วงโซ่อุปทานโลก
22 ธ.ค. 2564

แมคโดนัลกำลังเผชิญปัญหา ‘ชิพ’ ขาดแคลนในญี่ปุ่น จากวิกฤตห่วงโซ่อุปทานโลก
ปัญหา ‘ชิพ’ ที่พูดถึงไม่ใช่การขาดแคลนเซมิคอนดักเตอร์ แต่แมคโดนัลกำลังได้รับผลกระทบจากความล่าช้าในการขนส่งมันฝรั่งซึ่งเป็นวัตถุหลักในการทำ ‘เฟรนช์ฟรายส์’
บริษัทกล่าวกับสำนักข่าวบีบีซีว่า แมคโดนัลญี่ปุ่นจะหยุดขายเฟรนช์ฟรายส์ไซส์ M และ L ชั่วคราวจนถึงวันที่ 30 ธ.ค. แต่ลูกค้ายังสามารถเพลิดเพลินกับเฟรนช์ฟรายส์ไซส์ S ได้อยู่
โดยปกติแล้วแมคโดนัลญี่ปุ่นจะนำเข้ามันฝรั่งผ่านท่าเรือใกล้เมืองแวนคูเวอร์ในแคนาดา แต่ตอนนี้เรือขนส่งเกิดความล่าช้าเนื่องจากปัญหาน้ำท่วม รวมถึงผลกระทบต่อวิกฤตห่วงโซ่อุปทานโลกจากการแพร่ระบาดของโควิด
แมคโดนัลกล่าวในแถลงการณ์ว่า บริษัทกำลังเตรียมใช้มาตรการทางเลือกอย่างการขนส่งวัตถุดิบผ่านทางเครื่องบินแทนเรือเพื่อแก้ไขปัญหาดังกล่าว
โดยนี่ไม่ใช่ครั้งแรกที่แมคโดนัลญี่ปุ่นต้องหยุดการขายเฟรนช์ฟรายส์ไซส์ M และ L เพราะก่อนหน้านี้ในปี 2014 ข้อพิพาททางอุตสาหกรรมของท่าเรือ 29 แห่งบนชายฝั่งตะวันตกของสหรัฐฯ ส่งผลให้มันฝรั่งขาดแคลน จนสาขาแมคโดนัลในญี่ปุ่นต้องดำเนินมาตรการฉุกเฉิน และขายแค่เฟรนช์ฟรายส์ไซส์ S
อ้างอิง: https://www.bbc.com/news/business-59750613 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
McDonald
News Update
ญี่ปุ่น
แมคโดนัล
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA